Rezumatul Studiului 12 - Interpretarea pasajelor dificile

1. **Logica.**
   * **CONTRADICŢII**
     + Câţi orbi a vindecat Isus în Ierihon (Mat. 20:30; Marcu 10:46)? Câţi demonizaţi erau în Gadara (Mat. 8:28; Luca 8:27)? Cine l-a ispitit pe David să numere poporul (2 Sam. 24:1; 1 Cr. 21:1)?
     + O bună parte din contradicţiile de care este acuzată biblia se găsesc în relatări paralele.
     + Logica ne spune că două persoane, chiar şi dacă ambele sunt martore la acelaşi eveniment, nu vor prezenta niciodată o relatare identică. Fiecăruia i-au atras atenţia detalii diferite. Din acest motiv, vor exista diferenţe între cele două naraţiuni.
   * **ERORI DE COPIERE**
     + Una din erorile cele mai evidente de copiere le găsim în unele traduceri ale lui 1 Ioan 5:7-8. În acest caz, comentariul de pe margine al unui copiator a fost inclus de alţi copiatori ca şi cum ar fi fost parte din textul original.
   * **ERORI DE TRADUCERE**
     + Uneori, eroarea unui copiator poate duce la erori de traducere, cum s-a întâmplat cu textul din Apocalipsa 22:14.
     + Unele manuscrise greceşti folosesc unele cuvinte (*HOIPOIOUNTESTASENTOLAS*) care se traduc „Binecuvântaţi sunt cei ce împlinesc poruncile lui” (BTF2015), şi altele (*HOIPLUNONTESTASSTOLAS*) care se traduc „Fericiţi sunt cei ce-şi spală robele” (NTR).
     + Trebuie să consultăm pasaje similare pentru a putea clarifica interpretarea corectă. Să ne amintim faptul că aceste erori sunt de origine umană şi nu au nimic de a face cu inspiraţia divină a Bibliei.
2. **Onestitatea.**
   * Ocazional, găsim pasaje pe care nu le putem înţelege, sau pe care nu le putem explica celor care ne întreabă despre ele.
   * În aceste cazuri trebuie să fim sinceri şi să recunoaştem incapacitatea noastră de a rezolva problema.
   * Este o greşeală gravă să încercăm să oferim o explicaţie drept adevărată, fiind conştienţi că poate fi greşită. Mai rău este să prezentăm interpretarea proprie cu intenţia de a înşela sau a face alte persoane să creadă că ştim ce spune textul.
3. **Umilinţa.**
   * Ce se întâmplă când descoperim că anumite pasaje biblice nu sunt în concordanţă cu ceea ce credeam noi a fi adevărat? Şi dacă aceste pasaje ne spun că ceea ce facem este păcat?
   * Un duh orgolios ne va duce la căutarea unor justificări cu orice preţ. Vom căuta orice explicaţie, oricât de sucită ar fi pentru ca aceste pasaje să fie în armonie cu „adevărul nostru” sau să ne scutească de păcatul nostru.
   * Totuşi, un duh de umilinţă, ne va ajuta să acceptăm adevărul aşa cum Biblia îl transmite şi să ne punem viaţa în concordanţă cu el.
4. **Perseveranţa.**
   * Sunt texte cărora trebuie să le dedicăm timp şi studiu perseverent. Pe unele poate că trebuie să le lăsăm să se „odihnească” un timp până ce Dumnezeu ne va da lumină pentru a le înţelege.
   * Aminteşte-ţi că timpul pe care îl dedicăm unei probleme este direct proporţional cu interesul pe care îl avem cu privire la ea. Aşadar, fii perseverent şi răbdător în studiul Bibliei.
5. **Rugăciunea.**
   * Când nu înţelegem vreun verset, putem să Îl întrebăm direct pe Autor. Dumnezeu ne-a lăsat o cale directă de comunicare cu El: rugăciunea.
   * Nu ar trebui să studiem niciodată Biblia fără rugăciune, fără a-L lăsa pe Duhul Sfânt să ne ghideze în tot adevărul (Ioan 16:13).